Davlat-xususiy sheriklik loyihalaridan yuzaga kelishi mumkin boʻlgan davlatning fiskal majburiyatlarini boshqarish tartibi toʻgʻrisidagi nizomni tasdiqlash haqida
(resolution, 2023-10-23)

Oʻzbekiston Respublikasi Prezidentining “Oʻzbekiston — 2030” strategiyasini 2023-yilda sifatli va oʻz vaqtida amalga oshirish chora-tadbirlari toʻgʻrisida” 2023-yil 11-sentabrdagi PQ-300-son qarori ijrosini taʼminlash, shuningdek, davlat-xususiy sheriklik loyihalaridan yuzaga kelishi mumkin boʻlgan davlatning fiskal majburiyatlarini boshqarish va tartibga solish mexanizmlarini takomillashtirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Oʻzbekiston — 2030” strategiyasini 2023-yilda sifatli va oʻz vaqtida amalga oshirish chora-tadbirlari toʻgʻrisida” 2023-yil 11-sentabrdagi PQ-300-son qarori 9-bandida davlat-xususiy sheriklik loyihalaridan yuzaga kelishi mumkin boʻlgan davlatning fiskal majburiyatlarini boshqarish va tartibga solish mexanizmlarini belgilovchi Hukumat qarori loyihasini ishlab chiqish nazarda tutilganligi; Oʻzbekiston Respublikasi Iqtisodiyot va moliya vazirligining markaziy apparati tuzilmasida boshqaruv xodimlarining umumiy cheklangan soni doirasida Fiskal xatarlarni baholash va boshqarish boshqarmasi tashkil etilganligi hamda unga davlat-xususiy sheriklik loyihalaridan yuzaga kelishi mumkin boʻlgan davlatning fiskal majburiyatlarini koʻrib chiqish, kelishish, hisobini yuritish, boshqarish va tartibga solish vazifalari yuklanganligi maʼlumot uchun qabul qilinsin. 2. Quyidagilarni nazarda tutuvchi Davlat-xususiy sheriklik loyihalaridan yuzaga kelishi mumkin boʻlgan davlatning fiskal majburiyatlarini boshqarish tartibi toʻgʻrisidagi nizom 1-ilovaga muvofiq tasdiqlansin: davlat-xususiy sheriklik loyihalaridagi davlatning toʻgʻridan-toʻgʻri va shartli majburiyatlarini boshqarish va tartibga solish; davlat sherigi tomonidan davlatning toʻgʻridan-toʻgʻri va shartli majburiyatlari toʻgʻrisidagi maʼlumotlarni vakolatli organga taqdim etish tartibi; davlat-xususiy sheriklik loyihalari bilan bogʻliq davlatning toʻgʻridan-toʻgʻri va shartli majburiyatlarini tahlil qilish, kelgusida yuzaga kelishi mumkin boʻlgan xatarlarni monitoring qilish imkonini beruvchi idoralararo yagona elektron bazani yaratish. 3. Belgilansinki, davlat-xususiy sheriklik loyihalaridan yuzaga kelgan davlatning shartli majburiyatlari boʻyicha toʻlovlar Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasining Davlat qarziga xizmat koʻrsatish boʻyicha kafolat jamgʻarmasi hisobidan amalga oshiriladi. 4. Vazirlar Mahkamasining “Oʻzbekiston Respublikasi Moliya vazirligi Gʻaznachiligi huzurida Davlat qarziga xizmat koʻrsatish boʻyicha kafolat jamgʻarmasi faoliyatini tashkil etish toʻgʻrisida” 2020-yil 21-sentabrdagi 573-son qaroriga 2-ilovaga muvofiq oʻzgartirish va qoʻshimchalar kiritilsin. 5. Oʻzbekiston Respublikasi Iqtisodiyot va moliya vazirligi bir hafta muddatda mazkur qarorning ijrosini samarali tashkil etish, shu jumladan, davlat-xususiy sheriklik loyihalaridan yuzaga kelishi mumkin boʻlgan davlatning fiskal majburiyatlarini koʻrib chiqish, kelishish, hisobini yuritish, boshqarish va tartibga solish doirasida ichki jarayonlarni muvofiqlashtirish boʻyicha chora-tadbirlarni belgilasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Mazkur Nizom amalga oshirilayotgan, amalga oshirilishi kutilayotgan, shuningdek, tayyorgarlik yoki tender bosqichida boʻlgan davlat-xususiy sheriklik (keyingi oʻrinlarda — DXSH) loyihalaridan yuzaga kelishi mumkin boʻlgan davlatning toʻgʻridan-toʻgʻri va shartli majburiyatlarini (keyingi oʻrinlarda — fiskal majburiyatlar) boshqarish hamda tartibga solish, koʻrib chiqish va kelishish tartibini belgilaydi. 2. Mazkur Nizomda quyidagi asosiy tushunchalardan foydalaniladi: vakolatli organ — Oʻzbekiston Respublikasi Iqtisodiyot va moliya vazirligi; davlatning toʻgʻridan-toʻgʻri majburiyatlari — davlat sherigi tomonidan DXSH bitimida belgilangan hamda miqdorlari, shartlari va muddatlari aniq boʻlgan, toʻlanishi lozim boʻlgan toʻlovlar boʻlib, ularning tarkibiga bir martalik avans koʻrinishida, shartnoma muddati amal qilishi davomida toʻlanadigan doimiy toʻlovlar, kelishilgan natijalarga erishilganligi uchun toʻlanadigan toʻlovlar, muayyan xizmatdan foydalanish darajasidan kelib chiqib toʻlanadigan toʻlovlar yoki subsidiyalar kiradi; davlatning shartli majburiyatlari — DXSH loyihasini amalga oshirish davrida yuzaga kelishi muddatlari va hajmi noaniq boʻlgan, shuningdek, davlat tomonidan nazorat qilish imkoni boʻlmagan kelajakdagi muayyan hodisalar natijasiga koʻra Davlat budjetining oldida yuzaga kelishi mumkin boʻlgan ehtimoliy moliyaviy majburiyatlar; davlat-xususiy sheriklik loyihasi — iqtisodiy, ijtimoiy va infratuzilmaviy vazifalarni hal etishga qaratilgan, xususiy investitsiyalarni jalb etish va (yoki) ilgʻor boshqaruv tajribasini joriy etish asosida amalga oshiriladigan tadbirlar majmui; davlat sherigi — Oʻzbekiston Respublikasi va (yoki) davlat boshqaruvi organlari, mahalliy ijro etuvchi hokimiyat organlari, shuningdek, Vazirlar Mahkamasi tomonidan vakolat berilgan boshqa yuridik shaxslar yoki ularning birlashmalari; maxsus holatlar — shartnomada belgilanmagan, yuzaga kelishi sheriklarning harakati (harakatsizligi)ga bogʻliq boʻlmagan, tomonlar uchun bir qator huquqiy oqibatlarni keltirib chiqaradigan holatlar; Kafolat jamgʻarmasi — Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida tashkil etilgan yuridik shaxs maqomiga ega boʻlmagan Davlat qarziga xizmat koʻrsatish boʻyicha kafolat jamgʻarmasi; talabgor — davlat-xususiy sheriklik loyihasini amalga oshirishdan va tenderda ishtirok etishdan manfaatdor boʻlgan, Oʻzbekiston Respublikasining yoki chet davlatning qonunchiligiga muvofiq roʻyxatdan oʻtkazilgan yakka tartibdagi tadbirkor, yuridik shaxs yoki yuridik shaxslarning birlashmasi; xususiy sherik — Oʻzbekiston Respublikasining yoki chet davlatning qonunchiligiga muvofiq roʻyxatdan oʻtkazilgan, davlat sherigi bilan davlat-xususiy sheriklik toʻgʻrisida bitim tuzgan yakka tartibdagi tadbirkor, yuridik shaxs yoki yuridik shaxslarning birlashmasi. 3. Ushbu Nizomning maqsadi davlat sheriklari va tarmoqlar boʻyicha har bir DXSH loyihalaridagi fiskal majburiyatlar DXSH bitimlari amal qilish muddati davomida boshqarish va tartibga solish, ushbu bitimlarni imzolashdan oldin fiskal majburiyatlarni koʻrib chiqish va kelishish, DXSH loyihalaridan yuzaga kelishi mumkin boʻlgan fiskal majburiyatlar summasi toʻgʻrisidagi maʼlumotlarning ochiqligini taʼminlashdan iborat. 4. DXSH loyihalaridan kelib chiqishi mumkin boʻlgan fiskal majburiyatlar summasi ushbu Nizomda belgilangan qoidalar asosida hisoblanadi. 5. Vakolatli organ DXSH loyihasidan yuzaga kelishi mumkin boʻlgan fiskal majburiyatlarni koʻrib chiqish, kelishish, hisobini yuritish, boshqarish va tartibga solish funksiyalarini amalga oshiradi hamda ushbu majburiyatlarni maʼqullaydi. 6. Davlat sherigi xususiy sherik bilan birgalikda DXSH loyihalaridan yuzaga kelishi mumkin boʻlgan fiskal majburiyatlarni mazkur Nizomda belgilangan tartibda vakolatli organga taqdim etib boradi. 7. Vakolatli organ: DXSH loyihasidan yuzaga kelishi mumkin boʻlgan fiskal majburiyatlar summasi boʻyicha maʼlumotlarni toʻplaydi, umumlashtirilgan maʼlumotlar bazasini shakllantiradi, yangilab boradi, tahlil qiladi va monitoringini olib boradi; DXSH shartnomasi doirasida berilgan davlat kafolatlari va boshqa turdagi davlat koʻmagi kelishuvlarining hisobini yuritadi. 8. Davlatning fiskal imkoniyatlarini hisobga olib, vakolatli organ DXSH toʻgʻrisidagi kelishuv doirasida xususiy sherikka beriladigan kafolatlar va fiskal majburiyatlar boʻyicha davriy limitlarni (budjet chegarasini) belgilash yuzasidan Vazirlar Mahkamasiga takliflar kiritadi. Bunda ushbu takliflar Davlat budjeti toʻgʻrisidagi qonun loyihasi va budjetnomada inobatga olinishi mumkin. 9. Vakolatli organ DXSH toʻgʻrisidagi bitimda belgilangan fiskal majburiyatlar bajarilishini nazorat qilib boradi. 10. Vakolatli organ DXSH toʻgʻrisidagi bitim doirasida berilgan davlat kafolati boʻyicha toʻlovlar va tushumlar, shu jumladan, davlat sherigiga berilgan kreditlar va ular boʻyicha toʻlovlar hisobini yuritadi. 11. Davlat sherigi DXSH loyihalari boʻyicha tender oʻtkazish, hujjatlarni rasmiylashtirish va loyihani amalga oshirishga masʼul hisoblanadi hamda quyidagi qoʻshimcha vazifalarni amalga oshiradi: DXSH loyihasidan yuzaga kelishi mumkin boʻlgan fiskal majburiyatlarni tahlil qiladi; amalga oshirilishi rejalashtirilayotgan DXSH loyihasining konsepsiyasida, loyihani baholash hujjatida, tender hujjatida va DXSH toʻgʻrisidagi bitimda fiskal majburiyatlarni vakolatli organ bilan kelishadi. 12. Vakolatli organ qiymati bir million AQSH dollaridan ortiq boʻlgan DXSH loyihasidan yuzaga kelishi mumkin boʻlgan fiskal majburiyatlarni koʻrib chiqadi va kelishadi, rad etadi yoki qayta ishlash uchun qaytaradi. 13. DXSH loyihasidan yuzaga kelishi mumkin boʻlgan fiskal majburiyatlar boʻyicha kafolatlangan toʻlovlar davlat sherigi bilan birgalikda uning majburiyatlarini amalga oshirish maqsadida mablagʻlar mavjudligini yoki likvidligini boshqarish vositasi sifatida foydalanish sharti bilan beriladi, yillik operatsion subsidiyalar koʻrinishidagi toʻlovlar bundan mustasno. 14. DXSH loyihalari boʻyicha fiskal majburiyatlarni koʻrib chiqish va kelishish ushbu Nizomga 1-ilovada keltirilgan sxemaga muvofiq amalga oshiriladi. 15. DXSH loyihasining konsepsiyasi, loyihani baholash hujjati va DXSH toʻgʻrisidagi bitimning moliya boʻlimida quyidagilar aks ettirilgan boʻlishi lozim: a) DXSH toʻgʻrisidagi bitimda xususiy sherik va davlat sherigi oʻrtasidagi tavakkalchilik taqsimoti; b) DXSH toʻgʻrisidagi bitimning amal qilish davrida davlatning toʻgʻridan-toʻgʻri va shartli majburiyatlari yuzaga kelgan taqdirda, yillar kesimida kutilayotgan nominal va joriy qiymatlarda hisoblangan xarajatlar smetasi; ushbu Nizomga 2-ilovaga muvofiq ishlab chiqilgan loyihaning fiskal xatarlar matritsasi; ushbu Nizomga 3-ilovaga muvofiq ishlab chiqilgan davlatning yillar boʻyicha toʻgʻridan-toʻgʻri majburiyatlari hisob-kitobi hamda davlatning shartli majburiyatlari yuzaga keltiradigan ssenariy tahlillari (davlat sherigi defolti, xususiy sherikning defolti yoki fors-major holatlar), sodir boʻlgan taqdirda, yillar kesimida kutilayotgan xarajatlar hisob-kitobi; bitimni muddatidan oldin bekor qilish boʻyicha kompensatsiyaning nominal qiymatdagi yillik hisob-kitoblari; davlatning shartli majburiyatlarini keltirib chiqaruvchi asosiy omillar; xatarlarni kamaytirish boʻyicha nazarda tutilgan tadbirlar; v) DXSH loyihasini davlat tomonidan qoʻllab-quvvatlashga qaratilgan fiskal majburiyatlar qiymati loyiha smetasiga kiritilgan boʻlishi zarur. 16. DXSH loyihasining konsepsiyasi, loyihani baholash hujjati va DXSH toʻgʻrisidagi bitim loyihasidagi fiskal majburiyatlarini kelishish uchun davlat sherigi yozma ravishda vakolatli organga taqdim etadi. Davlat sherigining yillik budjeti, daromadlari va xarajatlari koʻrsatilgan moliyaviy hisob-kitoblar aks etgan maʼlumotnoma tashkilotning birinchi rahbari tomonidan tasdiqlangan holda ilova qilinadi. Bunda vakolatli organ DXSH toʻgʻrisidagi bitim loyihasidagi fiskal majburiyatlarni Vazirlar Mahkamasining 2020-yil 26-apreldagi 259-son qarori bilan tasdiqlangan Davlat-xususiy sheriklik loyihalarini amalga oshirish tartibi toʻgʻrisidagi nizomning 5 va 6-boblarida belgilangan muddatlar doirasida koʻrib chiqadi va kelishadi, rad etadi yoki qayta ishlash uchun qaytaradi. 17. Vakolatli organ taklif etilayotgan loyihani har tomonlama, shu jumladan, narx va sifat nisbati, xatarlar tahlili, loyihalashtirish, talab va taklif, moliyaviy baholash kabi DXSH bitimi bilan bogʻliq shartlarni, shuningdek, fiskal majburiyatlarni, DXSH loyihasini amalga oshirishda davlat koʻmagi turlarini, davlat kafolatlarini hamda kelgusida yuzaga kelishi mumkin boʻlgan fiskal majburiyatlarni koʻrib chiqadi. 18. Vakolatli organ davlat sherigi tomonidan taqdim etilgan hujjatlar asosida besh ish kuni ichida fiskal majburiyatlarni ushbu Nizomga 4-ilovaga muvofiq quyidagilarga koʻra baholaydi: DXSH toʻgʻrisidagi bitim amal qilish muddati davomida davlatning toʻgʻridan-toʻgʻri majburiyatlari maqbul ekanligi; DXSH loyihasini amalga oshirish davrida yuzaga kelishi mumkin boʻlgan xavf-xatarlar va ular natijasida yuzaga kelishi mumkin boʻlgan davlatning shartli majburiyatlari taxminiy miqdori maqbul ekanligi; DXSH toʻgʻrisidagi bitimda yoki loyihani baholash hujjatida fiskal majburiyatlari summasi Davlat budjetidan toʻlanishi belgilangan taqdirda, ushbu mablagʻlar Davlat budjeti taqsimotida aks ettirilganligi. 19. Koʻrib chiqish natijalari boʻyicha quyidagilar: davlatning toʻgʻridan-toʻgʻri majburiyatlari summasi vakolatli organ tomonidan DXSH loyihalari uchun ajratilishi belgilangan Davlat budjeti mablagʻlari miqdoridan ortiq ekanligi; davlatning shartli majburiyatlarini yuzaga keltirishi mumkin boʻlgan xavf-xatarlar toʻliq koʻrsatilmaganligi; shartli majburiyatlar summasi toʻgʻri hisob-kitob qilinmaganligi aniqlangan taqdirda, vakolatli organ taklif etilayotgan DXSH loyihasidan yuzaga keluvchi fiskal majburiyatlarni qaytadan hisoblab chiqish va ushbu Nizom talablariga muvofiqlashtirish uchun davlat sherigiga kamchiliklarni aniq koʻrsatilgan xulosa bilan birga qaytaradi. 20. Davlat sherigi vakolatli organning xulosasi asosida DXSH loyihasi natijasida yuzaga keluvchi fiskal majburiyatlarni qaytadan hisoblab chiqib, mazkur Nizomning 18-bandi talablariga muvofiqlashtiradi hamda fiskal majburiyatlar summasini kelishish uchun vakolatli organga qaytadan kiritadi. 21. Vakolatli organ qaytadan kiritilgan DXSH loyihasi hujjatlarini besh ish kuni ichida koʻrib chiqadi hamda DXSH loyihasidan yuzaga keluvchi fiskal majburiyatlar davlat sherigining moliyaviy imkoni yetadigan darajada deb hisoblasa, fiskal majburiyatlar summasini maʼqullaydi va davlat sherigiga qaytaradi. 22. DXSH toʻgʻrisidagi bitim xususiy sherik tomonidan imzolashga tayyor holatga keltirilgandan soʻng davlat sherigining rahbari imzolashidan oldin DXSH toʻgʻrisidagi bitimni vakolatli organga kiritadi. Vakolatli organ uch ish kuni ichida imzolashdan oldin kiritilgan DXSH toʻgʻrisidagi bitimni va undagi fiskal majburiyatlarni mazkur Nizomning 17 — 19-bandlariga muvofiq berilgan xulosalarga mos ekanligini koʻrib chiqadi va koʻrib chiqish natijasi boʻyicha DXSH loyihasidagi fiskal majburiyatlar summasi maqbul deb hisoblasa, loyihani maʼqullagan holda davlat sherigiga qaytaradi. 23. Davlat sherigi umumiy qiymati 10 million AQSH dollaridan ortiq boʻlgan ekvivalentdagi DXSH loyihasining konsepsiyasi, loyihani baholash hujjati va DXSH toʻgʻrisidagi bitim loyihasidagi fiskal majburiyatlar summasini vakolatli organ bilan kelishadi, vakolatli organ ushbu hujjatlar kelib tushgandan boshlab oʻn ish kuni ichida Vazirlar Mahkamasiga tasdiqlash uchun kiritadi. 24. Umumiy qiymati 1 million AQSH dollaridan ortiq boʻlgan hamda mazkur Nizom qabul qilinishidan avval tasdiqlangan va amalga oshirilayotgan DXSH loyihalari boʻyicha fiskal majburiyatlar ushbu qaror kuchga kirgan sanadan boshlab bir oy ichida DXSH loyihasini amalga oshirishga masʼul davlat sherigi tomonidan mazkur nizomning 15-bandiga muvofiq hisoblanadi hamda vakolatli davlat organiga taqdim etiladi. Bunda mazkur Nizom qabul qilinishidan avval tasdiqlangan va amalga oshirilayotgan DXSH loyihalarida fiskal majburiyatlar hisoblanib, vakolatli davlat organiga taqdim etilganidan soʻng tasdiqlangan DXSH bitimidagi fiskal majburiyatlarga oʻzgartirish kiritilmaydi hamda mazkur nizomning 19 — 23-bandlari mazkur Nizom qabul qilinishidan avval tasdiqlangan va amalga oshirilayotgan DXSH loyihalariga nisbatan tatbiq etilmaydi. 25. Vakolatli organ taklif etilayotgan DXSH loyihasining maqbulligini va barqarorligini baholash uchun quyidagilarni amalga oshiradi: ushbu Nizomning 15-bandiga asosan davlat sherigi tomonidan taqdim etilgan hujjatlarni batafsil koʻrib chiqadi; DXSH loyihasidan kelib chiqadigan fiskal majburiyatlarning yillar kesimidagi qiymatini baholaydi; DXSH loyihasining barqarorligini baholash uchun davlat sherigining yillik budjet mablagʻlari fiskal majburiyatlar boʻyicha toʻlovlarni amalga oshirishga yetarli ekanligini tekshiradi. 26. Vakolatli organ mazkur Nizom talablariga muvofiq fiskal majburiyatlar boʻyicha xulosa taqdim etishidan oldin DXSH loyihasining maqbulligini va barqarorligini baholash natijalari vakolatli davlat organi rahbariyati tomonidan tasdiqlanishi lozim. 27. Vakolatli organ umumiy qiymati bir million dollardan kam boʻlgan DXSH loyihalaridan yuzaga kelishi mumkin boʻlgan fiskal majburiyatlar boʻyicha limitlarni belgilash va kelishish yuzasidan koʻrsatmalar ishlab chiqadi. 28. Davlat sherigi umumiy qiymati bir million AQSH dollaridan kam boʻlgan DXSH toʻgʻrisidagi bitimni imzolashdan oldin mazkur DXSH loyihasidan yuzaga kelishi mumkin boʻlgan fiskal majburiyatlar va fiskal xatarlar toʻgʻrisidagi maʼlumotlarni vakolatli organga taqdim etadi. Maʼlumotlar qabul qilinganidan soʻng vakolatli organ taqdim etilgan hujjatlarga muvofiq amalga oshirilishi rejalashtirilgan DXSH loyihasini fiskal jihatdan maqbul deb hisoblamasa, davlat sherigiga tegishli oʻzgartirish kiritish boʻyicha tavsiyalar beradi. 29. Vazirlar Mahkamasi vakolatli organ bilan birgalikda Oʻzbekiston Respublikasi Oliy Majlisi Qonunchilik palatasiga davlat qarzi boʻyicha cheklangan miqdorlarni va DXSH toʻgʻrisidagi kelishuv doirasida xususiy sherikka beriladigan kafolatlar va fiskal majburiyatlar boʻyicha yillik limitlarni belgilash yuzasidan takliflar kiritadi. 30. Davlat sherigi fiskal xatarlar matritsasini, fiskal barqarorlik shaklini, fiskal majburiyatlar boʻyicha Davlat budjeti doirasida ajratilgan mablagʻlar boʻyicha hisob-fakturalar, kreditorlar tomonidan qarzlarni toʻlash jadvali va muddati oʻtgan qarzlar toʻgʻrisida maʼlumotlarni imzolangan va tasdiqlangan holda har olti oyda ushbu Nizomga 5-ilovaga muvofiq vakolatli organga taqdim etadi. 31. Vakolatli organ davlat sherigi tomonidan taqdim etilgan hujjatlarga asosan loyiha bitimidagi shartlarga rioya qilinmayotganligini aniqlagan taqdirda, davlat sherigi va xususiy sherik bilan birgalikda ushbu holatni tahlil qiladi va tegishli choralar koʻradi. 32. Vakolatli organ umumiy qiymati bir million AQSH dollaridan ortiq boʻlgan barcha DXSH loyihalaridagi davlatning toʻgʻridan-toʻgʻri va shartli majburiyatlari miqdorini umumlashtiruvchi maʼlumotlar bazasini shakllantiradi, yangilab boradi, tahlil qiladi va monitoringini yuritadi. 33. Vakolatli organ har yili yil yakunlari boʻyicha barcha DXSH loyihalaridan yuzaga keluvchi umumiy fiskal majburiyatlar summasini hisoblab boradi. 34. Xususiy sherik tomonidan DXSH loyihasidan yuzaga keladigan shartli majburiyatlarning bajarilishini talab qilish maqsadida daʼvo arizasini yuborish tartibi DXSH toʻgʻrisidagi bitimda yoki davlatning kafolat xatida (agar mavjud boʻlsa) koʻrsatib oʻtilishi lozim. 35. DXSH loyihasidan yuzaga kelgan davlatning shartli majburiyatlari bajarilishi boʻyicha taqdim etiladigan daʼvo arizasidagi talablar davlat sherigi hamda xususiy sherik tomonidan maʼqullanganidan keyin yoki uchinchi taraf (tijorat arbitrajlari) tomonidan tasdiqlangandan soʻng vakolatli organga taqdim etiladi. 36. Vakolatli organ mazkur Nizomning 34-bandiga asosan shartli majburiyatlarni bajarish boʻyicha tasdiqlangan daʼvo arizasi kelib tushganidan soʻng belgilangan tartibda arizani koʻrib chiqadi hamda tegishli xulosani taqdim etadi. DXSH loyihasi boʻyicha yuzaga kelgan davlatning shartli majburiyatlarini bajarish boʻyicha yoʻllangan daʼvo arizasini qanoatlantirish maqsadida tegishli toʻlovlarni amalga oshirish toʻgʻrisidagi qaror vakolatli organ rahbari tomonidan qabul qilinadi. Shartli majburiyatlar boʻyicha toʻlov miqdori belgilangan miqdorlardan ortiq boʻlsa, vakolatli organ Vazirlar Mahkamasi bilan kelishgan holda toʻlovni amalga oshirish boʻyicha qaror qabul qiladi. Shartli majburiyatlar boʻyicha toʻlovni amalga oshirish toʻgʻrisida qaror qabul qilinganidan soʻng 180 kun ichida davlat sherigi yoki Kafolat jamgʻarmasi hisobidan toʻlovlar amalga oshiriladi. 37. Vakolatli organ DXSH loyihasidan yuzaga kelishi mumkin boʻlgan davlatning shartli majburiyatlari umumiy qiymatidan kelib chiqib, davlatning shartli majburiyatlari bilan bogʻliq toʻlovlarni amalga oshirish uchun Davlat budjetini shakllantirishda Kafolat jamgʻarmasiga mablagʻlar ajratish boʻyicha Vazirlar Mahkamasiga taklif kiritadi. 38. Vakolatli davlat organi yillik davlat qarzi hisobotida DXSH loyihalari bilan bogʻliq davlatning toʻgʻridan-toʻgʻri va shartli majburiyatlarining summasi, amalga oshirilgan va kutilayotgan toʻlovlar toʻgʻrisida batafsil maʼlumotlarni aks ettirib boradi. 39. Davlatning shartli majburiyatlari boʻyicha toʻlovlar tarkibiga DXSH bitimida belgilangan xatarlar, siyosiy xatarlar, fors-major holatlar, kelishilgan bozor xatarlari natijasida xususiy sherik tomonidan sarflangan ortiqcha xarajatlar, xususiy sherikka berilgan kafolatlangan daromadlar boʻyicha toʻlovlar, shuningdek, xususiy sherikka beriladigan toʻlov kafolati, minimal daromad kafolati, valyuta kursi kafolati, kredit kafolati, tarif kafolati, kontragentga toʻlov kafolati, bitimni muddatidan oldin bekor qilish boʻyicha toʻlov va boshqa noaniq hodisalar natijasida yuzaga kelishi mumkin boʻlgan xarajatlar kiradi. 40. DXSH loyihalari ishtirokchilari DXSH bitimidan kelib chiqadigan nizolar yuzasidan belgilangan tartibda sudga yoki yuqori turuvchi organlarga murojaat qilish huquqiga ega. 41. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddati 1-bosqich Davlat sherigi DXSH loyihasidagi davlatning fiskal majburiyatlari hisob-kitobini vakolatli organga taqdim etadi. Zaruratga koʻra 2-bosqich Vakolatli organi (Iqtisodiyot va moliya vazirligi) 1. Davlat sherigi tomonidan kiritilgan umumiy qiymati bir million AQSH dollaridan ortiq boʻlgan ekvivalentdagi DXSH loyihasidagi davlatning fiskal majburiyatlarini koʻrib chiqadi, kelishadi, rad etadi yoki qayta ishlash uchun qaytaradi. 2. Davlat sherigi tomonidan kiritilgan umumiy qiymati oʻn million AQSH dollaridan ortiq boʻlgan ekvivalentdagi DXSH loyihasidagi davlatning fiskal majburiyatlarini kelishilgandan soʻng Vazirlar Mahkamasiga kiritadi. 10 ish kuni ichida 3-bosqich Vazirlar Mahkamasi Vakolatli organ tomonidan kiritilgan umumiy qiymati oʻn million AQSH dollaridan ortiq boʻlgan ekvivalentdagi DXSH loyihasidagi davlatning fiskal majburiyatlarini koʻrib chiqadi va maʼqullaydi, rad etadi yoki qayta koʻrib chiqish uchun qaytaradi. 10 ish kuni ichida 4-bosqich Davlat sherigi 1. Davlatning fiskal majburiyatlari maʼqullanganligi haqida xususiy sherikni xabardor qiladi. 2. Qayta koʻrib chiqish uchun qaytarilgan davlatning fiskal majburiyatlarini hisoblab chiqadi va kelishish uchun vakolatli organga takroran kiritadi. 3 ish kuni ichida Belgilangan muddatlarda 5-bosqich Davlat sherigi va xususiy sherik Davlatning fiskal majburiyatlari maʼqullangan DXSH loyihasini belgilangan tartibda rasmiylashtirish va amalga oshirish choralarini koʻradi. Belgilangan muddatlarda 6-bosqich Vakolatli organ DXSH loyihalaridagi davlatning fiskal majburiyatlari boʻyicha umumlashtiruvchi maʼlumotlar bazasini shakllantiradi, yangilab boradi, tahlil qiladi va monitoringini yuritadi. Doimiy ravishda 7-bosqich Davlat sherigi yoki vakolatli organ DXSH loyihasidagi davlatning fiskal majburiyatlari boʻyicha toʻlovlarni amalga oshiradi. Zaruratga koʻra Xatar turi Ehtimollik darajasi1 Fiskal taʼsiri2 Xatarning ehtimoliy taʼsir qilish darajasi3 Xatar taʼsirini kamaytirish strategiyasi mavjudligi Talab qilinadigan chora-tadbirlarning ustuvorlik darajasi 4 Taklif etilayotgan strategiya Xatar turi 1 Past Oʻrta Yuqori Past Oʻrta Yuqori Past Oʻrta Yuqori Mavjud Mavjud emas Past Oʻrta Yuqori … 1Davlat sherigi xatarning sodir boʻlish ehtimollik darajasini past, oʻrta, yuqori ekanligini quyidagi prinsiplarga asosan belgilashi mumkin Past Oʻrta Yuqori Xatarning sodir boʻlish Ehtimolligi va omillar Ehtimoli juda kam, lekin ahamiyatsiz emas Juda gʻayrioddiy vaziyatlarni talab qiladi Ehtimoli bor va mumkin Noodatiy vaziyatlarni talab qiladi Ehtimoli aniq, deyarli aniq Koʻp holatlar va vaziyatlar 2 Xatarlarning fiskal taʼsir darajasi quyidagi jadvalga asosan aniqlanadi Past X< YAIM 0,1 % yoki X< Capex 5% Hukumat nufuziga va koʻrsatiladigan xizmatlarga salbiy taʼsiri past Oʻrta YAIM 0.1%-0,2% yoki 5% — 25% Capex Hukumat nufuziga va koʻrsatiladigan xizmatlarga calbiy taʼsiri oʻrta Yuqori X> YAIM 0,2% yoki X> 25% Capex Hukumat nufuziga va koʻrsatiladigan xizmatlarga salbiy taʼsiri yuqori X-xatar amalga oshgandagi miqdori Capex – loyiha uchun sarflanadigan jami xarajatlar 3 Xatarning ehtimoliy taʼsir darajasi quyidagi jadvalga asosan aniqlanadi Xatar darajasi = Ehtimoliy darajasi x Fiskal taʼsiri Fiskal taʼsiri Yuqori Oʻrta Yuqori Oʻta yuqori Oʻrta Past Oʻrta Yuqori Past Ahamiyatsiz Past Oʻrta Past Oʻrta Yuqori Ehtimolik darajasi 4 Talab qilinadigan chora-tadbirlarning ustuvorlik darajasi Chora-tadbirlarning ustuvorligi = Xatar darajasi x Xatar taʼsirini kamaytirish strategiyasi mavjudligi Xatar taʼsirini kamaytirish strategiyasi mavjudligi Mavjud emas Chora-tadbir talab etilmaydi Oʻrta ustuvorlik Yuqori ustuvorlik Yuqori ustuvorlik Oʻta yuqori ustuvorlik Mavjud Chora-tadbir talab etilmaydi Past ustuvorlik Oʻrta ustuvorlik Oʻrta ustuvorlik Yuqori ustuvorlik Ahamiyatsiz Past Oʻrta Yuqori Oʻta yuqori Xatarning ehtimoliy taʼsir qilish darajasi Fiskal majburiyat Fiskal majburiyatning turi/taʼrifi Xatarlarni bartaraf etuvchi omillar/Xatarlarni sodir qiluvchi omillar Joylashuvi/loyiha hujjatlariga havola Loyiha nomi 1-toʻlov Toʻgʻridan-toʻgʻri Toʻlov summasi, toʻlov shartlari, davomiyligi va hisoblash shakli bayon etiladi Xatarlarni bartaraf etuvchi omillar va Xatarlarni sodir qiluvchi omillar batafsil bayon etiladi Loyihaning qaysi hujjati va aynan qaysi bandida ushbu majburiyatlar belgilangan 2-toʻlov Shartli Toʻlov summasi, toʻlov shartlari, davomiyligi va hisoblash shakli bayon etiladi - - - Xatar turi Baholash yondashuvi Oʻlchov birliklari (DXSH shartnomasi yakuniga qadar prognozlar) Toʻgʻridan-toʻgʻri majburiyatlar Yillik hisoblangan toʻlovlar Sof foyda qiymati (NPV) (oʻrtacha/eng yomon holatda) Davlat sherigining yillik budjetiga nisbati Respublika budjeti daromadi va xarajatlariga nisbati Davlat qarziga nisbati YAIMga nisbati Kafolatlar Yillik hisoblangan toʻlovlar Sof foyda qiymati (NPV) (oʻrtacha/eng yomon holatda) Davlat sherigining yillik budjetiga nisbati Respublika budjeti daromadi va xarajatlariga nisbati Koʻzda tutilmagan xarajatlar uchun ajratilgan mablagʻ summasiga nisbati Davlat qarziga nisbati YAIMga nisbati Boshqa fiskal xatarlar Yillik hisoblangan toʻlovlar Sof foyda qiymati (NPV) (oʻrtacha/eng yomon holatda) Davlat sherigining yillik budjetiga nisbati Respublika budjeti daromadi va xarajatlariga nisbati Koʻzda tutilmagan xarajatlar uchun ajratilgan mablagʻ summasiga nisbati Davlat qarziga nisbati YAIMga nisbati Muddatidan oldin shartnomani bekor qilish toʻlovi Yillik hisoblangan toʻlovlar Sof foyda qiymati (NPV) (oʻrtacha/eng yomon holatda) Respublika budjeti daromadi va xarajatlariga nisbati Koʻzda tutilmagan xarajatlar uchun ajratilgan mablagʻ summasiga nisbati YAIMga nisbati Fiskal majburiyatlar Davr uchun jami, AQSH dollari DXSH shartnomasi muddatiga qadar davr uchun umumiy qiymati 1 yil 2 yil 3 yil … Toʻgʻridan-toʻgʻri majburiyatlar Ishlab chiqarilgan tovar va xizmatlar uchun toʻlovlar Akkreditiv toʻlov, davlat sherigi tomonidan bankka toʻlanadigan yillik toʻlov ... Jami toʻgʻridan-toʻgʻri majburiyatlar Shartli majburiyatlar Inflyatsiya tufayli tovar va xizmat narxlarining oshishi Minimal kafolatlangan daromad boʻyicha olinmagan daromadlar Xususiy sherikning isteʼmolchilarga imtiyozlar berish va davlat sherigi ehtiyojlari uchun xizmatlar koʻrsatishdan kelib chiqadigan daromadlarini yoʻqotishi / qoʻshimcha xarajatlari Tovarlar va xizmatlar isteʼmolchilari tomonidan toʻlovlarni toʻlamaslik natijasida yoʻqotilgan daromadlar uchun toʻlovlar Maxsus holatlarning yuzaga kelishi natijasida vujudga keladigan toʻlovlar (i) Valyuta kursi oʻzgarishi (ii) Inflyatsiyaning keskin oshishi (iii) Soliq tariflari oʻzgarishi (iv) Foiz stavkalari oʻzgarishi Shartnoma muddatidan oldin bekor qilinishining maksimal miqdori ... Jami shartli majburiyatlar Umumiy miqdori — DXSH fiskal majburiyatlar 1. Nomidagi “Moliya vazirligi Gʻaznachiligi huzurida” soʻzlari “Iqtisodiyot va moliya vazirligi huzuridagi Gʻaznachilik xizmati qoʻmitasining” soʻzlari bilan almashtirilsin. 2. 1-band va 2-bandning birinchi xatboshilaridagi “Moliya vazirligi Gʻaznachiligi huzurida” soʻzlari “Iqtisodiyot va moliya vazirligi huzuridagi Gʻaznachilik xizmati qoʻmitasining” soʻzlari bilan almashtirilsin. 3. 1-ilovada: a) nomidagi “Moliya vazirligi Gʻaznachiligi huzuridagi” soʻzlari “Iqtisodiyot va moliya vazirligi huzuridagi Gʻaznachilik xizmati qoʻmitasining” soʻzlari bilan almashtirilsin. b) 1-banddagi “Moliya vazirligi Gʻaznachiligi huzuridagi” soʻzlari “Iqtisodiyot va moliya vazirligi huzuridagi Gʻaznachilik xizmati qoʻmitasi” soʻzlari bilan almashtirilsin. v) 4-banddagi “Moliya vazirligi (keyingi oʻrinlarda — Moliya vazirligi)” soʻzlari “Iqtisodiyot va moliya vazirligi (keyingi oʻrinlarda — Iqtisodiyot va moliya vazirligi)” soʻzlari bilan almashtirilsin. g) 7-bandning birinchi xatboshisi, 9-bandning “g” va “e” kichik bandlari, 15-bandning birinchi va ikkinchi xatboshilari, 16-bandi va 18-bandlaridagi tegishli kelishikdagi “Moliya vazirligi” soʻzlari tegishli kelishikdagi “Iqtisodiyot va moliya vazirligi” soʻzlari bilan almashtirilsin. d) 9-band quyidagi mazmundagi “o” kichik band bilan toʻldirilsin: “o) Oʻzbekiston Respublikasi Davlat budjeti hisobidan ajratiladigan mablagʻlar.”. e) 10-band quyidagi mazmundagi “j” kichik band bilan toʻldirilsin: “j) davlat-xususiy sheriklik loyihalaridan yuzaga keladigan davlatning shartli majburiyatlari boʻyicha toʻlovlarni amalga oshirish”.